**Póker-klub**

A következő feladatban egy weboldalt kell készítenie egy Póker-klub számára a feladatleírás és a minta szerint(Poker\_minta.png). A feladat megoldása során a következő állományokat kell felhasználnia: poker.html, poker.css, poker.jpg, poker.ico, kiraly.png.

A formázási beállításokat a poker.css stílusállományban végezze el, lehetőleg úgy, hogy az új szelektorok létrehozása a stílusállomány végén történjen!

1. Nyissa meg a poker.html fájlt! Helyezzen el hivatkozást a poker.css stíluslapra!
2. A főcím elé, és a főcím után is illessze be a poker.jpg képet! Formázza a képeket a kep osztály kijelölővel, és az első képet a bal, a másodikat a jobb azonosító kijelölővel!
3. Az első szakaszban(section) lévő bekezdést („*A póker az egyik legnépszerűbb…*” kezdetű bekezdést) formázza a leiras azonosító kijelölővel!
4. A számozott felsorolást alakítsa át számozatlan felsorolássá!
5. A második szakaszban(section) található képnél oldja meg, hogy ha a kép fölé visszük az egeret, vagy a kép valamiért nem jeleníthető meg, akkor mindkét esetben az „A lapok rangsorában a második a király” szöveg jelenjen meg!
6. Alakítsa hiperhivatkozássá a dokumentum végén található URL-t! A hivatkozott oldal új lapon nyíljon meg! A weboldalon a minta szerint a „*Forrás”* szöveg legyen látható! A hivatkozást tartalmazó bekezdést formázza a forras azonosító kijelölővel!
7. A második szakaszban(section), a minta szerinti helyre illesszen be két beviteli mezőt, illetve a kép utáni bekezdésbe egy parancsgombot! A beviteli mezők típusát úgy válassza meg, hogy az elsőbe szöveget, a másodikba csak számot lehessen bele írni! A parancsgombot a reggomb azonosító kijelölővel formázza, a születési év minimuma 1920 legyen!
8. Készítsen alprogramot, amely a beviteli mezők értékei alapján az uzenet azonosítójú bekezdésbe kiír egy üzenetet a felhasználónak!

* Ha 18 éves, vagy attól idősebb a felhasználó, akkor a „*Gratulálok, klubtag lettél!”.* Ha meg tudja oldani, akkor a minta szerint a becenevét használva gratuláljon!
* Ha fiatalabb 18 évnél a felhasználó, akkor a „*Sajnálom* becenév*,erre várnod kell* x *évet*” felirat jelenjen meg! (x = 18 – a felhasználó kora)

1. A Regisztrálok parancsgombra való kattintással hívja meg az előző részfeladatban készített alprogramot!
2. A következő beállításokat, módosításokat a stíluslapon végezze el!
   1. A weboldal háttérszíne legyen sötétzöld(darkgreen)!
   2. Bővítse a stíluslapot úgy, hogy az 1-es szintű címsor betűmérete legyen 6em!
   3. Mindhárom szintű címsor legyen kiskapitális, belső margójuk minden irányban 5 pixel!
   4. Hozza létre a kezek azonosító kijelölőt, és állítsa be, hogy a szélessége 55% legyen és a befoglaló elem bal oldalához igazodva jelenjen meg a minta szerint!
   5. A felsorolás listaelemeinek felső margója legyen 15pixel!
   6. Érje el, hogy a felsorolás szimbóluma a poker.ico kép legyen!
   7. Hozza létre a kozepre osztály kijelölőt és állítsa be, hogy a szöveg középre igazítottan jelenjen meg!
   8. A hiperhivatkozás betűszíne legyen világoszöld(lightgreen)!
   9. Bővítse a stíluslapot úgy, hogy a regisztrálás gomb megnyomása után megjelenő szöveg magassága legyen 80 pixel, a betűköze pedig 4pixel!

Minta:

